Torvet soimaan!
Torvet soimaan,
 kielet käymään,
 rummut pankaa pärräämään!
 Suomen voimaan,
 kansan mieleen,
 tulta tuokaa,
 pontta luokaa –
 kohta lähtään ryntäämään!

 Helähtele, värähtele
 kansani kannel!
 Salamana välähtele
 työväen laulu!
 Miehet,
 kipinänä kiemurtakaa
 tummista alhoista pois
 taivahalle!
 Sielut,
 hiilinä hehkuelkaa,
 liekkihin syttykää,
 loimotelkaa
 maailmalle!
 Säihkyös, välkkyös,
 kansani hengen kalpa!
 Särkeös, murtaos
 mammonan muurien salpa!
 Ihmeesti kerran
 luonnossa Herran
 Jumalan aurinko meille välkkyy,
 laulumme riemua, onnea helkkyy,
 rauhan kelloja
 soittavat rinnat.

Lauri Soini.

Lähde: Työmiehen Illanvietto 1902, n:o 9.

Lauri Soini
Runot
Työmiehen Illanvietto
1902